               EUROPOS KOMISIJA
            Briuselis, 2018 11 28
            COM(2018) 782 final
            2018/0401(NLE)
            Pasiūlymas
            TARYBOS SPRENDIMAS
            kuriuo nustatoma Regionų komiteto sudėtis

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Sutarties dėl Europos Sąjungos veikimo (SESV) 305 straipsnyje nustatyta, kad Regionų komiteto (toliau – Komitetas) narių skaičius neturi viršyti 350.

               Iki Lisabonos sutarties įsigaliojimo Komiteto sudėtis buvo nustatyta Sutartyse. SESV 305 straipsnio antroje pastraipoje nustatyta, kad Taryba, remdamasi Komisijos pasiūlymu, vieningai priima sprendimą, kuriuo nustatoma Komiteto sudėtis.

               Reikėtų atsiminti, kad pagal SESV 300 straipsnio 5 dalį taisykles dėl patariamųjų organų sudėties „Taryba reguliariai peržiūri atsižvelgdama į ekonominius, socialinius ir demografinius pokyčius Sąjungoje. Taryba, remdamasi Komisijos pasiūlymu, šiuo tikslu priima sprendimus.“

               Akto dėl Kroatijos Respublikos stojimo sąlygų
                  1
                24 straipsnio 1 dalimi buvo pakeista Komiteto narių sudėtis, o 24 straipsnio 2 dalyje numatytas laikinas Komiteto narių skaičiaus padidinimas iki 353, siekiant atsižvelgti į Kroatijos įstojimą – tai taikoma nuo 2013 m. liepos 1 d. Siekiant laikytis Sutartyje nustatyto didžiausio 350 narių skaičiaus 2014 m. gruodžio 16 d. Taryba priėmė sprendimą, kuriuo nustatoma 2015–2020 m. laikotarpio Regionų komiteto sudėtis
                  2
               . Juo remiantis po vieną nario vietą buvo sumažinta Estijos, Kipro ir Liuksemburgo delegacijose.

               Dabartinė Komiteto kadencija baigsis 2020 m. sausio 25 d. Todėl būtina, kad Taryba priimtų sprendimą dėl Komiteto sudėties laiku, prieš pradėdama Komiteto sudėties atnaujinimo 2020–2025 m. laikotarpiu procedūrą.

               2019 m. kovo 30 d. Jungtinei Karalystei išstojus iš Europos Sąjungos Komitete atsilaisvins 24 vietos.

               Komisija laikosi nuomonės, kad dabartinė Komiteto sudėties pusiausvyra turėtų, kiek įmanoma, likti tokia pati, nes ji yra kelių iš eilės tarpvyriausybinių konferencijų rezultatas.

               Todėl siūloma grąžinti Estijai, Kiprui ir Liuksemburgui po paskutinio sprendimo, kuriuo nustatoma Komiteto sudėtis, jų prarastas 3 vietas, o kitas atlaisvintas vietas palikti kaip rezervą galimiems plėtros etapams ateityje. Todėl 2020–2025 m. laikotarpiu Komitetą sudarys 329 nariai.

               •Suderinamumas su toje pačioje politikos srityje galiojančiomis nuostatomis

                  Nėra duomenų.

               •Suderinamumas su kitomis Sąjungos politikos sritimis

               Komisija šį pasiūlymą priima kartu su pasiūlymu dėl Europos ekonomikos ir socialinių reikalų komiteto sudėties. Abiejuose komitetuose vietos tarp valstybių narių turi būti paskirstomos vienodai.

               Sutartyse nėra nuostatų dėl Ekonomikos ir socialinių reikalų komiteto ar Regionų komiteto sudėties nustatymo neviršijant didžiausio 350 narių skaičiaus metodo. Kitaip yra Europos Parlamento atveju – jo sudėties kriterijai nustatyti Europos Sąjungos sutarties 14 straipsnio 2 dalyje. Parlamentą sudaro tiesiogiai Sąjungos piliečių išrinkti atstovai, o Komitetą – regionų ir vietos valdžios struktūrų atstovai (SESV 300 straipsnio 3 dalis). Todėl visų pirma reikėtų užtikrinti, kad Komitete būtų girdimas regionų ir vietos valdžios struktūrų atstovų balsas, o ne nustatyti tiesioginį ryšį su atitinkamų valstybių narių gyventojų skaičiumi.

               Komunikate „Subsidiarumo ir proporcingumo principų vaidmens stiprinimas formuojant ES politiką“
                  3
                pateikiami būdai, kaip užtikrinti, kad vietos ir regioninės valdžios institucijos ir jų organizacijos galėtų veiksmingiau dalyvauti rengiant ir įgyvendinant Sąjungos politiką, ir manoma, kad Regionų komitetas atlieka svarbų vaidmenį siekiant veiksmingiau atlikti šią užduotį.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasiūlymas grindžiamas Sutarties dėl Europos Sąjungos veikimo 305 straipsniu, kuriame numatyta, kad Taryba vieningai priima sprendimą, kuriuo nustatoma Komiteto sudėtis.

               •Subsidiarumo principas (neišimtinės kompetencijos atveju)

                  nėra duomenų

               •Proporcingumo principas

                  nėra duomenų

               •Priemonės pasirinkimas

                  SESV 305 straipsnio antroje pastraipoje nustatyta, kad Taryba, remdamasi Komisijos pasiūlymu, vieningai priima sprendimą, kuriuo nustatoma Komiteto sudėtis.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  nėra duomenų

               •Konsultacijos su suinteresuotosiomis šalimis

                  Rengdama šį pasiūlymą Komisija palaikė glaudų dialogą su valstybių narių atstovais ir su jais surengė kelis susitikimus. Komitetas Komisijai pateikė rekomendaciją, kuri yra pagrįsta jo biuro 2018 m. liepos 3 d. sprendimu
                     4
                   grąžinti tris vietas Estijai, Kiprui ir Liuksemburgui ir neperskirstyti likusių laisvų vietų, nustatant, kad 2020–2025 m. kadencijos laikotarpiu narių skaičius yra 329.

               •Tiriamųjų duomenų rinkimas ir naudojimas

                  Nėra duomenų.

               •Poveikio vertinimas

                  Konkretaus poveikio vertinimo dokumentai kartu su šiuo pasiūlymu neteikiami, nes nesitikima, kad jis darys platesnio masto svarbų ekonominį ir socialinį poveikį, taip pat poveikį aplinkai.

               •Reglamentavimo tinkamumas ir supaprastinimas

                  Nėra duomenų.

               •Pagrindinės teisės

                  nėra duomenų

               4.POVEIKIS BIUDŽETUI

                  Dėl Jungtinei Karalystei išstojus iš Europos Sąjungos sumažėsiančio vietų skaičiaus gali sumažėti bendras Komiteto biudžetas.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  nėra duomenų

               •Aiškinamieji dokumentai (direktyvoms)

                  nėra duomenų

               •Įsigaliojimas

               Tarybai siūloma atidėti šio sprendimo taikymą iki kitos dienos po dabartinės Komiteto kadencijos pabaigos.

               2018/0401 (NLE)

               Pasiūlymas

               TARYBOS SPRENDIMAS

               kuriuo nustatoma Regionų komiteto sudėtis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 305 straipsnį,

               atsižvelgdama į Europos Komisijos pasiūlymą,

               kadangi:

               (1)Sutarties 300 straipsnyje nustatytos Regionų komiteto sudėties taisyklės;

               (2)Regionų komiteto sudėtis po Kroatijos įstojimo buvo pakeista Tarybos sprendimu (ES) 2014/930
                  5
               . Estija, Kipras ir Liuksemburgas prarado po vieną vietą siekiant panaikinti neatitikimą tarp didžiausio pagal Sutartį nustatytų narių skaičiaus ir narių skaičiaus po Kroatijos įstojimo;

               (3)Sprendimo 2014/930/ES preambulėje nurodoma, kad tas sprendimas turi būti peržiūrimas laiku, prieš 2020 m. prasidėsiančią Komiteto kadenciją;

               (4)2018 m. liepos 3 d. Regionų komitetas priėmė rekomendacijas Komisijai ir Tarybai dėl Komiteto būsimos sudėties
                  6
               ;

               (5)dabartinė Regionų komiteto sudėties pusiausvyra turėtų, kiek įmanoma, likti tokia pati, nes ji yra kelių iš eilės tarpvyriausybinių konferencijų rezultatas;

               (6)Jungtinei Karalystei išstojus iš Europos Sąjungos Komitete atsilaisvins 24 vietos. Todėl gali būti atkurta prieš priimant Tarybos sprendimą 2014/930/ES buvusi vietų paskirstymo pusiausvyra,

               PRIĖMĖ ŠĮ SPRENDIMĄ:

               1 straipsnis

               Regionų komiteto narių skaičius yra:

               Belgija
                     12

               Bulgarija
                     12

               Čekija
                     12

               Danija
                     9

               Vokietija
                     24

               Estija
                     7

               Airija
                     9

               Graikija
                     12

               Ispanija
                     21

               Prancūzija
                     24

               Kroatija
                     9

               Italija
                     24

               Kipras
                     6

               Latvija
                     7

               Lietuva
                     9

               Liuksemburgas
                     6

               Vengrija
                     12

               Мalta
                     5

               Nyderlandai
                     12

               Austrija
                     12

               Lenkija
                     21

               Portugalija
                     12

               Rumunija
                     15

               Slovėnija
                     7

               Slovakija
                     9

               Suomija
                     9

               Švedija
                     12.

               2 straipsnis

               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Jis taikomas nuo 2020 m. sausio 26 d.

               3 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        Aktas dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų, OL L 112, 2012 4 24, p. 6–110.

                     (2)

                        Tarybos sprendimas 2014/930/ES, OL L 365, 2014 12 19, p. 143–144.

                     (3)

                        COM(2018) 703 final, priimtas 2018 m. spalio 23 d.

                     (4)

                        2018 m. liepos 27 d. Komiteto pirmininko raštas Komisijai.

                     (5)

                        Tarybos sprendimas 2014/930/ES, OL L 365, 2014 12 19, p. 143–144.

                     (6)

                        2018 m. liepos 3 d. Regionų komiteto biuro sprendimas.


               EUROPOS KOMISIJA
            Briuselis, 2019 01 31
            COM(2019) 32 final
            2019/0022(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) pakeitimo(Finansinių priemonių rinkų reglamentas (FPRR) ir FPRD II direktyva)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo IX priedą (Finansinės paslaugos), kad į jį būtų įtrauktas Finansinių priemonių rinkų reglamentas (FPRR) ir FPRD II direktyva
                     1
                  .

               Pridedamų EEE jungtinio komiteto sprendimų projektų pritaikymai negali būti laikomi vien tik techniniais pritaikymais, kaip numatyta Tarybos reglamente Nr. 2894/94. Todėl Taryba nustato Sąjungos poziciją.

               •Suderinamumas su toje pačioje politikos srityje galiojančiomis nuostatomis

               Pridedamu EEE jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktini teisės aktai yra grindžiami Sutarties dėl Europos Sąjungos veikimo 114 straipsniu.

               Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje
                  2
                nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               EIVT su Komisijos tarnybomis teikia EEE jungtinio komiteto sprendimų projektus, kad Taryba juos priimtų kaip Sąjungos poziciją. EIVT tikisi galėsianti pateikti juos EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

               ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Netaikoma.

               4.POVEIKIS BIUDŽETUI

               Dėl minėto reglamento įtraukimo į EEE susitarimą poveikis biudžetui nenumatomas.

               5.KITI ELEMENTAI

               •Išsamus konkrečių pasiūlymo nuostatų paaiškinimas

               11–13 straipsniai ir 41 straipsnio 2 dalis – Siūlomų įgijėjų nerezidentų prudencinis vertinimas (prie Jungtinio komiteto sprendimo pridedama bendra deklaracija) ir didžiausio palankumo režimas EEE įmonėms (su Direktyva 2014/65/ES susijęs f pritaikymas)

               Iš esmės EEE susitarimu nesiekiama reglamentuoti Susitariančiųjų Šalių santykių su trečiosiomis šalimis (žr. EEE susitarimo preambulės 16 konstatuojamąją dalį). EEE susitarime nenumatyta liberalizuoti kapitalo srautų ar suteikti teisių, susijusių su įsisteigimo laisve ar dalyvavimu bendrovių kapitale, kiek tai susiję su nerezidentais (žr. EEE susitarimo 31, 34, 40 ir 124 straipsnius).

               Todėl prie Jungtinio komiteto sprendimo pridedamoje bendroje deklaracijoje teigiama, kad Susitariančiosios Šalys sutaria, kad Direktyvos 2014/65/ES įtraukimu į EEE susitarimą nedaromas poveikis nacionalinėms bendrai taikomoms taisyklėms dėl tiesioginių užsienio investicijų tikrinimo saugumo ar viešosios tvarkos labui.

               Be to, f pritaikyme paaiškinama, kad trečiųjų šalių įmonėms, gavusioms EEE nacionalinės kompetentingos arba sektorinės institucijos (toliau –NKI) leidimą, negali būti taikomos palankesnės sąlygos negu EEE įmonėms.Pareigų netaikymas nuosavo kapitalo priemonėms (su Reglamentu (ES) Nr. 600/2014 susijęs g pritaikymas)

               FPRR 4 straipsnio 4 dalyje nustatyta, kad Europos vertybinių popierių ir rinkų institucija (toliau – ESMA) stebi pareigų netaikymo atvejus, kuriuos leidžia NKI, ir teikia Komisijai metinę ataskaitą. ESMA taip pat bus kompetentinga stebėti pareigų netaikymo atvejus EEE narėmis esančiose ELPA valstybėse, todėl g pritaikymo i punktu užtikrinama, kad ESMA taip pat teiktų savo metinę ataskaitą ELPA priežiūros institucijai, kad ši galėtų vykdyti priežiūros funkciją pagal EEE susitarimo 109 straipsnį.

                  Be to, kad būtų atspindėta FPRR įsigaliojimo data EEE kontekste, g pritaikymo ii punktu pakoreguota EEE narėmis esančių ELPA valstybių NKI pagal teisės aktus, galiojusius iki FPRR, suteiktų leidimų netaikyti pareigos, kuriuos ESMA pagal FPRR 4 straipsnio 7 dalį turi peržiūrėti iki 2019 m. sausio 3 d., termino atidėjimo data.

               Prekybos vietų pranešimai apie atsisakymą taikyti nuostatas (su Reglamentu (ES) Nr. 600/2014 susijęs i pritaikymas)

               Pagal FPRR 36 straipsnio 5 dalį prekybos vieta praneša ESMA ir savo NKI, kad nepageidauja, jog jai būtų taikomas šis straipsnis dėl biržinių išvestinių finansinių priemonių.

               EEE narėmis esančių ELPA valstybių prekybos vietos pranešimus siunčia ELPA priežiūros institucijai, kuri yra kompetentinga priežiūros institucija. Todėl i pritaikymo i punkte atitinkamai tikslinamas FPRR 36 straipsnio 5 dalies tekstas.

                  Kad būtų užtikrintas informacijos apie išplėstą vidaus rinką skaidrumas visiems EEE rinkos dalyviams, i pritaikymo ii punkte nustatyta, kad ESMA į savo skelbtiną sąrašą taip pat įtraukia ELPA priežiūros institucijos gautus pranešimus.

               Įpareigojimas išduoti licenciją naujiems lyginamiesiems indeksams (su Reglamentu (ES) Nr. 600/2014 susijęs j pritaikymas)

               Pagal EEE susitarimo 7 straipsnį EEE narėmis esančioms ELPA valstybėms privalomi tik tie teisės aktai, kurie įtraukti į EEE susitarimą. Todėl įpareigojimas išduoti licenciją naujiems lyginamiesiems indeksams, kurie buvo parengti po FPRR įsigaliojimo dienos, gali būti taikomas tik nuo Jungtinio komiteto sprendimo, kuriuo jis įtraukiamas į EEE susitarimą, įsigaliojimo dienos. J pritaikymo i punkte atitinkamai tikslinamas 37 straipsnio 2 dalies tekstas.

                  Be to, j pritaikymo ii punkte tikslinamos nuorodos į SESV 101 ir 102 straipsnius dėl konkurencijos taisyklių, kad būtų nurodyti EEE susitarimo 53 ir 54 straipsniai, kurie yra EEE susitarimo Susitariančių Šalių bendras teisinis pagrindas.

               2019/0022 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos)
                  pakeitimo

                  (Finansinių priemonių rinkų reglamentas (FPRR) ir FPRD II direktyva)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  4
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo IX priedą, kuriame yra nuostatų dėl finansinių paslaugų;

               (3)į EEE susitarimą turi būti įtraukti Europos Parlamento ir Tarybos reglamentas (ES) Nr. 600/2014
                  5
                ir Europos Parlamento ir Tarybos direktyva 2014/65/ES
                  6
               ;

               (4)todėl EEE susitarimo IX priedas turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo IX priedo (Finansinės paslaugos) pakeitimo grindžiama prie šio sprendimo pridėtais EEE jungtinio komiteto sprendimų projektais.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012, su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54.2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES, su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116.

                     (2)

                        OL L 305, 1994 11 30, p. 6–8.

                     (3)

                        OL L 305, 1994 11 30, p. 6.

                     (4)

                        OL L 1, 1994 1 3, p. 3.

                     (5)

                        2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012, su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54.

                     (6)

                        2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES, su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116.

    ---documentbreak---

               EUROPOS KOMISIJA
            Briuselis, 2019 01 31
            COM(2019) 32 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) pakeitimo(Finansinių priemonių rinkų reglamentas (FPRR) ir FPRD II direktyva)

               PRIEDAS

               EEE JUNGTINIO KOMITETO SPRENDIMAS
                  Nr.

               0 00 00

               kuriuo iš dalies keičiamas EEE susitarimo IX priedas (Finansinės paslaugos)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012
                  1
               , su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54;

               (2)į EEE susitarimą turi būti įtrauktas 2016 m. birželio 23 d. Europos Parlamento ir Tarybos reglamentas (ES) 2016/1033, kuriuo iš dalies keičiami Reglamentas (ES) Nr. 600/2014 dėl finansinių priemonių rinkų, Reglamentas (ES) Nr. 96/2014 dėl piktnaudžiavimo rinka ir Reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų
                  2
               ;

               (3)į EEE susitarimą turi būti įtraukta 2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES
                  3
               , su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116;

               (4)į EEE susitarimą turi būti įtraukta 2016 m. birželio 23 d. Europos Parlamento ir Tarybos direktyva (ES) 2016/1034, kuria iš dalies keičiama Direktyva 2014/65/ES dėl finansinių priemonių rinkų
                  4
               ;

               (5)Direktyva 2014/65/ES panaikinama į EEE susitarimą įtraukta Europos Parlamento ir Tarybos direktyva 2004/39/EB
                  5
               , todėl ji turi būti iš EEE susitarimo išbraukta;

               (6)Europos Parlamento ir Tarybos reglamente (ES) Nr. 236/2012 nurodyti atvejai, kai Europos bankininkystės institucija (toliau – EBI) ir Europos vertybinių popierių ir rinkų institucija (toliau – ESMA) gali laikinai uždrausti arba apriboti tam tikrą finansinę veiklą, ir nustatomos tokio uždraudimo arba apribojimo sąlygos pagal Europos Parlamento ir Tarybos reglamento (ES) Nr. 1095/2010
                  6
                ir Europos Parlamento ir Tarybos reglamento (ES) Nr. 1095/2010
                  7
                9 straipsnio 5 dalį. EEE susitarimo tikslais šiais įgaliojimais ELPA valstybių atveju turi naudotis ELPA priežiūros institucija, vadovaudamasi EEE susitarimo IX priedo 31g ir 31i punktais ir juose numatytomis sąlygomis. Siekdama užtikrinti EBI ir ESMA kompetencijos integravimą į procesą ir abiejų EEE ramsčių tarpusavio nuoseklumą, ELPA priežiūros institucija tokius sprendimus priims remdamasi EBI arba tam tikrais atvejais EVPRI parengtais projektais. Taip bus išsaugoti svarbiausi vienos institucijos vykdomos priežiūros privalumai. Susitariančiosios Šalys sutaria, kad šiuo sprendimu įgyvendinamas susitarimas, išdėstytas 2014 m. spalio 14 d. ES ir EEE narėmis esančių ELPA valstybių finansų ir ekonomikos ministrų išvadose
                  8
                dėl ES EPI reglamentų įtraukimo į EEE susitarimą;

               (7)todėl EEE susitarimo IX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo IX priedas iš dalies keičiamas taip:

               1.13b punktas (Europos Parlamento ir Tarybos direktyva 2002/92/EB) papildomas taip:

               „ su pakeitimais, padarytais:

               -32014 L 0065: 2014 m. gegužės 15 d. Europos Parlamento ir Tarybos direktyva 2014/65/ES (OL L 173, 2014 6 12, p. 349) su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116.“;

               2.31ba punkto (Europos Parlamento ir Tarybos direktyva 2004/39/EB) tekstas pakeičiamas taip:

               „32014 L 0065: 2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349), su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116, su pakeitimais, padarytais:

               -32016 L 1034: 2016 m. birželio 23 d. Europos Parlamento ir Tarybos direktyva (ES) 2016/1034 (OL L 175, 2016 6 30, p. 8).

               Direktyvos nuostatos šio susitarimo tikslais pritaikomos taip:

               a)nepaisant šio susitarimo 1 protokolo nuostatų ir, jeigu šiame susitarime nenumatyta kitaip, sąvokos „valstybė (-ės) narė (-ės)“ ir „kompetentingos institucijos“, be jų reikšmės direktyvoje, reiškia ir atitinkamai ELPA valstybes, ir jų kompetentingas institucijas;

               b)nuorodos į „ECBS narius“, be jų reikšmės direktyvoje, reiškia ir ELPA valstybių nacionalinius centrinius bankus;

               c)nuorodos į kitus aktus šioje direktyvoje yra laikomos susijusiomis su turiniu ir forma, jei tie aktai yra įtraukti į Susitarimą;

               d)3 straipsnio 2 dalyje, kalbant apie ELPA valstybes, žodžiai „2014 m. liepos 2 d.“ pakeičiami žodžiais „EEE jungtinio komiteto sprendimo Nr. …/… [šio sprendimo] įsigaliojimo dieną“, o žodžiai „2019 m. liepos 3 d.“ pakeičiami žodžiais „vėliau penkerius metus“;

               e)16 straipsnio 11 dalyje, kiek tai susiję su ELPA valstybėmis, žodžiai „2014 m. liepos 2 d.“ pakeičiami žodžiais „EEE jungtinio komiteto sprendimo Nr. …/... [šio sprendimo] įsigaliojimo dienos“;

               f)41 straipsnio 2 dalyje žodis „Sąjunga“ pakeičiamas žodžiu „EEE“;

               g)57 straipsnyje:

               i)5 dalies antroje pastraipoje žodžiai „ji imasi veiksmų“ pakeičiami žodžiais „ESMA arba tam tikrais atvejais ELPA priežiūros institucija imasi veiksmų“;

               ii)6 dalyje po žodžio „ESMA“ įterpiami žodžiai „arba tam tikrais atvejais ELPA priežiūros institucijos“;

               h)70 straipsnio 6 dalies f ir g punktuose, kiek tai susiję su ELPA valstybėmis, žodžiai „2014 m. liepos 2 d.“ pakeičiami žodžiais „EEE jungtinio komiteto sprendimo Nr. …/... [šio sprendimo] įsigaliojimo dienos“;

               i)79 straipsnyje:

               i)1 dalies antroje pastraipoje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;

               ii)1 dalies penktoje pastraipoje po žodžių „Komisijai, ESMA“ įterpiami žodžiai „ELPA priežiūros institucijai“;

               j)81 straipsnio 5 dalyje, 82 straipsnio 2 dalyje ir 87 straipsnio 1 dalyje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;

               k)86 straipsnyje žodžiai „ESMA, kuri“ pakeičiami žodžiais „ESMA. ESMA arba tam tikrais atvejais ELPA priežiūros institucija“;

               l)95 straipsnio 1 dalyje, kiek tai susiję su ELPA valstybėmis, žodžiai „2018 m. sausio 3 d.“ pakeičiami žodžiais „EEE jungtinio komiteto sprendimo Nr. …/... [šio sprendimo] įsigaliojimo dienos“.“

               3.31baa punkto tekstas (išbrauktas) pakeičiamas taip:

               „32014 R 0600: 2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84), su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54, su pakeitimais, padarytais:

               -32016 R 1033: 2016 m. birželio 23 d. Europos Parlamento ir Tarybos reglamentu (ES) 2016/1033 (OL L 175, 2016 6 30, p. 1).

               Reglamento nuostatos šio Susitarimo tikslais pritaikomos taip:

               a)nepaisant šio susitarimo 1 protokolo nuostatų ir, jeigu šiame susitarime nenumatyta kitaip, sąvokos „valstybė (-ės) narė (-ės)“ ir „kompetentingos institucijos“, be jų reikšmės reglamente, reiškia ir atitinkamai ELPA valstybes, ir jų kompetentingas institucijas;

               b)nuorodos į ECBS narius, be jų reikšmės reglamente, reiškia ir ELPA valstybių nacionalinius centrinius bankus;

               c)jeigu šiame susitarime nenumatyta kitaip, Europos bankininkystės institucija (EBI) arba tam tikrais atvejais Europos vertybinių popierių ir rinkų institucija (ESMA) ir ELPA priežiūros institucija bendradarbiauja, keičiasi informacija ir konsultuojasi viena su kita pagal reglamentą, visų pirma prieš imdamosi bet kokių veiksmų;

               d)nuorodos į kitus teisės aktus reglamente laikomos svarbiomis, jeigu šie aktai yra įtraukti į Susitarimą;

               e)nuorodos reglamente į ESMA įgaliojimus pagal Europos Parlamento ir Tarybos reglamento (ES) Nr. 1095/2010 19 straipsnį šio priedo 31i punkte numatytais atvejais ir laikantis šio punkto suprantamos kaip nuorodos į ELPA priežiūros institucijos įgaliojimus ELPA valstybių atžvilgiu;

               f)1 straipsnio 1 dalies e punkte:

               i)kiek tai susiję su ELPA valstybėmis, žodžiai „kompetentingos institucijos, ESMA ir EBI“ pakeičiami žodžiais „kompetentingos institucijos ir ELPA priežiūros institucija“;

               ii)po žodžių „ESMA įgaliojimai“ įterpiami žodžiai „arba, kiek tai susiję su ELPA valstybėmis, ELPA priežiūros institucijos įgaliojimai“;

               g)4 straipsnyje:

               i)4 dalyje po žodžio „Komisijai“ įterpiami žodžiai „ir ELPA priežiūros institucijai“;

               ii)7 dalyje po žodžių „2018 m. sausio 3 d.“ įterpiami žodžiai „arba, kiek tai susiję su ELPA valstybių kompetentingų institucijų išduotais leidimais netaikyti pareigos, iki EEE jungtinio komiteto sprendimo Nr. …/... [šio sprendimo] įsigaliojimo dienos“;

               h)7 straipsnio 1 dalyje, 9 straipsnio 2 dalyje, 11 straipsnio 1 dalyse ir 19 straipsnio 1 dalyje po žodžio „Komisijai“ įterpiami žodžiai „ir ELPA priežiūros institucijai“;

               i)36 straipsnio 5 dalyje:

               i)pirmame ir antrame sakiniuose, kiek tai susiję su ELPA valstybėmis, žodis „ESMA“ pakeičiamas žodžiais „ELPA priežiūros institucija“;

               ii)po žodžių „ESMA viešai skelbia visų gautų pranešimų sąrašą“ įterpiami žodžiai „ir į sąrašą įtraukia visus ELPA priežiūros institucijos gautus pranešimus“;

               j)37 straipsnio 2 dalyje:

               i)kiek tai susiję su ELPA valstybėmis, žodžiai „2018 m. sausio 3 d.“ pakeičiami žodžiais „EEE jungtinio komiteto sprendimo Nr. …/... [šio sprendimo] įsigaliojimo dienos“;

               ii)žodžiai „SESV 101 ir 102 straipsniu“ pakeičiami žodžiais „EEE susitarimo 53 ir 54 straipsnius“;

               k)40 straipsnyje:

               i)kiek tai susiję su ELPA valstybėmis, 1–4, 6 ir 7 dalyse žodis „ESMA“ pakeičiamas žodžiais „ELPA priežiūros institucija“;

               ii)kiek tai susiję su ELPA valstybėmis, 2 dalyje žodžiai „Sąjungos teisė“ pakeičiami žodžiais „EEE susitarimas“;

               iii)3 dalyje žodžiai „pasikonsultavus su viešosiomis įstaigomis“ pakeičiami žodžiais „ESMA pasikonsultavus su viešosiomis įstaigomis“;

               iv)3 dalyje žodžiai „be nuomonės priėmimo“ pakeičiami žodžiais „be ESMA nuomonės priėmimo“;

               v)5 dalyje žodžiai „visus sprendimus imtis veiksmų“ pakeičiami žodžiais „visus savo sprendimus imtis veiksmų“;

               vi)5 dalyje po žodžių „šiame straipsnyje“ įterpiami žodžiai „. ELPA priežiūros institucija savo interneto svetainėje skelbia pranešimą apie kiekvieną savo sprendimą imtis bet kokių veiksmų pagal šį straipsnį. Nuoroda į ELPA priežiūros institucijos paskelbtą pranešimą skelbiama ESMA interneto svetainėje“;

               l)41 straipsnyje:

               i)kiek tai susiję su ELPA valstybėmis, 1–4, 6 ir 7 dalyse žodis „EBI“ pakeičiamas žodžiais „ELPA priežiūros institucija“;

               ii)kiek tai susiję su ELPA valstybėmis, 2 dalyje žodžiai „Sąjungos teisė“ pakeičiami žodžiais „EEE susitarimas“;

               iii)3 dalyje žodžiai „be nuomonės priėmimo“ pakeičiami žodžiais „be EBI nuomonės priėmimo“;

               iv)5 dalyje žodžiai „visus sprendimus imtis veiksmų“ pakeičiami žodžiais „visus savo sprendimus imtis veiksmų“;

               v)5 dalyje po žodžių „šiame straipsnyje“ įterpiami žodžiai „. ELPA priežiūros institucija savo interneto svetainėje skelbia pranešimą apie kiekvieną savo sprendimą imtis bet kokių veiksmų pagal šį straipsnį. Nuoroda į ELPA priežiūros institucijos paskelbtą pranešimą skelbiama EBI interneto svetainėje“;

               m)45 straipsnyje:

               i)1 dalyje po žodžio „ESMA“ įterpiami žodžiai „arba, ELPA valstybių atveju, ELPA priežiūros institucija“;

               ii)2, 4, 5, 8 bei 9 dalyje ir 3 dalies pirmoje pastraipoje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;

               iii)3 dalies antroje ir trečioje pastraipose po žodžių „prieš imantis bet kokių priemonių“ įterpiami žodžiai „arba tam tikrais atvejais rengiant projektus ELPA priežiūros institucijai“;

               iv)6 dalyje žodžiai „visus sprendimus“ pakeičiami žodžiais „visus savo sprendimus“;

               v)6 dalyje po žodžių „1 dalies c pastraipa“ įterpiami žodžiai „. ELPA priežiūros institucija savo interneto svetainėje skelbia pranešimą apie kiekvieną savo sprendimą nustatyti arba atnaujinti bet kurią 1 dalies c pastraipoje nurodytą priemonę. Nuoroda į ELPA priežiūros institucijos paskelbtą pranešimą skelbiama ESMA interneto svetainėje“;

               vi)7 dalyje po žodžių „kai pranešimas paskelbiamas“ įterpiami žodžiai „ESMA interneto svetainėje arba, kalbant apie priemones, kurių ėmėsi ELPA priežiūros institucija, kai pranešimas paskelbiamas ELPA priežiūros institucijos interneto svetainėje“;“.

               4.31bc punktas (Europos Parlamento ir Tarybos reglamentas (ES) Nr. 648/2012) papildomas šia įtrauka:

               „-32014 R 0600: 2014 m. gegužės 15 d. Europos Parlamento ir Tarybos reglamentas (ES) Nr. 600/2014 (OL L 173, 2014 6 12, p. 84) su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54.“.

               2 straipsnis

               Europos Sąjungos oficialiojo leidinio EEE priede skelbtini Reglamento (ES) Nr. 600/2014 su pataisymais, padarytais OL L 270, 2015 10 15, p. 4, OL L 187, 2016 7 12, p. 30 ir OL L 278, 2017 10 27, p. 54, ir Reglamento (ES) 2016/1033, taip pat Direktyvos 2014/65/ES su pataisymais, padarytais OL L 188, 2016 7 13, p. 28, OL L 273, 2016 10 8, p. 35 ir OL L 64, 2017 3 10, p. 116, ir Direktyvos (ES) 2016/1034 tekstai islandų ir norvegų kalbomis yra autentiški.

               3 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį*.

                  94 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

               Bendra Susitariančiųjų Šalių deklaracija,

               pridedama prie Sprendimo Nr. [...], kuriuo į EEE susitarimą įtraukiama Direktyva 2014/65/ES

               [priimama kartu su šiuo sprendimu ir skelbiama OL]

               Susitariančiosios Šalys sutaria, kad Europos Parlamento ir Tarybos direktyvos 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES įtraukimu į EEE susitarimą nedaromas poveikis nacionalinėms bendrai taikomoms taisyklėms dėl tiesioginių užsienio investicijų tikrinimo saugumo ar viešosios tvarkos labui.

                     (1)

                        OL L 173, 2014 6 12, p. 84.

                     (2)

                        OL L 175, 2016 6 30, p. 1.

                     (3)

                        OL L 173, 2014 6 12, p. 349.

                     (4)

                        OL L 175, 2016 6 30, p. 8.

                     (5)

                        OL L 145, 2004 4 30, p. 1.

                     (6)

                        OL L 331, 2010 12 15, p. 12.

                     (7)

                        OL L 331, 2010 84 15, p. 12.

                     (8)

                        Tarybos išvados dėl ES ir EEE narėmis esančių ELPA valstybių ministrų posėdžio 14178/1/14 REV 1.

                     (9)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2019 02 22
            COM(2019) 105 final
            2019/0055(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir Japonijos strateginės partnerystės susitarimu įsteigtame Jungtiniame komitete, dėl jo darbo tvarkos taisyklių priėmimo

               AIŠKINAMASIS MEMORANDUMAS

               1.PASIŪLYMO DALYKAS

                  Šis pasiūlymas teikiamas dėl sprendimo, kuriuo nustatoma pozicija, kurios Europos Sąjungos vardu turi būti laikomasi Europos Sąjungos bei jos valstybių narių ir Japonijos strateginės partnerystės susitarimu įsteigtame Jungtiniame komitete, atsižvelgiant į numatytą sprendimo dėl Jungtinio komiteto darbo tvarkos taisyklių priėmimą.

               2.PASIŪLYMO APLINKYBĖS

               2.1.ES ir Japonijos strateginės partnerystės susitarimas

               Europos Sąjungos bei jos valstybių narių ir Japonijos strateginės partnerystės susitarimu (toliau – Susitarimas) siekiama stiprinti ES bei jos valstybių narių ir Japonijos partnerystę ir dvišalį bendradarbiavimą abiem Šalims svarbiais klausimais, atsižvelgiant į bendras vertybes ir bendrus principus. Tai bus daroma imantis įvairių priemonių, pavyzdžiui, intensyvinant aukšto lygio dialogą. Susitarimu bus sukurta nuosekli, teisiškai privaloma ES ir Japonijos santykių sistema. Susitarimas pasirašytas Tokijuje 2018 m. liepos 17 d. ir laikinai taikomas nuo 2019 m. vasario 1 d.

               2.2.Jungtinis komitetas

               Jungtinis komitetas įsteigiamas pagal Susitarimo 42 straipsnį. Jo pagrindinė užduotis – koordinuoti bendrą Susitarimu grindžiamą partnerystę ir užtikrinti Susitarimo tinkamą veikimą ir veiksmingą įgyvendinimą. Be to, Jungtinis komitetas: yra forumas, kuriame paaiškinami visi su šiuo Susitarimu susiję politikos, programų ar kompetencijų pakeitimai, sprendžia dėl kitų, Susitarime neišvardytų bendradarbiavimo sričių, jei jos yra suderinamos su Susitarimo tikslais; siekia išspręsti ginčus, galinčius kilti dėl Susitarimo aiškinimo, taikymo ar įgyvendinimo.

               Jungtinis komitetas prireikus turi teikti rekomendacijas, priimti sprendimus ir palengvinti konkrečius bendradarbiavimo pagal Susitarimą aspektus. Jungtinis komitetas veikia bendru sutarimu ir kartą per metus pakaitomis turėtų posėdžiauti Tokijuje ir Briuselyje. Jungtinis komitetas turi priimti savo darbo tvarkos taisykles.

               2.3.Numatomas Jungtinio komiteto aktas

               Numatomo akto paskirtis – remiantis Susitarimo 42 straipsnio 5 dalimi priimti Jungtinio komiteto veiklą reglamentuojančias darbo tvarkos taisykles, kad Susitarimą būtų galima įgyvendinti.

               3.Pozicija, kurios turi būti laikomasi Sąjungos vardu

               Pozicija, kurios turi būti laikomasi Sąjungos vardu, turėtų būti siekiama priimti Jungtinio komiteto darbo tvarkos taisykles. Pozicija turėtų būti grindžiama Jungtinio komiteto sprendimų projektais.

               4.TEISINIS PAGRINDAS, SUBSIDIARUMO IR PROPORCINGUMO PRINCIPAI

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               Jungtinis komitetas – tai Europos Sąjungos bei jos valstybių narių ir Japonijos strateginės partnerystės susitarimu įsteigtas organas.

               Aktas, kurį turi priimti Jungtinis komitetas, yra teisinę galią turintis aktas. Taip yra todėl, kad pagal Susitarimo 42 straipsnio 2 dalies g punktą Jungtinis komitetas turi priimti sprendimus, kurie yra privalomi Susitarimo Šalims.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Darbo tvarkos taisyklės yra susijusios su bendru pagal susitarimą įsteigto organo veikimu. Todėl sritis, kuriai priklauso numatomas sprendimas, turi būti nustatyta atsižvelgiant į visą Susitarimą
                  2
               .

               Atsižvelgiant į BUSP nuostatų skaičių ir pobūdį Susitarime, pagrindinis numatomo akto tikslas ir turinys yra susiję su ekonominiu, finansiniu ir techniniu bendradarbiavimu su trečiosiomis šalimis.  Taip yra nepaisant to, kad Susitarimas pasirašytas remiantis ES sutarties 37 straipsniu ir SESV 212 straipsnio 1 dalimi. Vertinimas pasikeitė, atsižvelgiant į vėlesnį Teismo sprendimą byloje C-244/17 Komisija prieš Tarybą (Kazachstanas). Todėl siūlomo sprendimo materialinis teisinis pagrindas yra SESV 212 straipsnio 1 dalis.

               4.3.Išvada

               Todėl siūlomo sprendimo teisinis pagrindas turėtų būti SESV 212 straipsnio 1 dalis kartu su SESV 218 straipsnio 9 dalimi.

               2019/0055 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir Japonijos strateginės partnerystės susitarimu įsteigtame Jungtiniame komitete, dėl jo darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 212 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos bei jos valstybių narių ir Japonijos strateginės partnerystės susitarimas
                  3
                (toliau – Susitarimas) buvo pasirašytas 2018 m. liepos 17 d. Tokijuje ir laikinai taikomas nuo 2019 m. vasario 1 d.;

               (2)Susitarimo 42 straipsnio 1 dalimi įsteigiamas Jungtinis komitetas, koordinuojantis Susitarimu grindžiamą bendrą partnerystę (toliau – Jungtinis komitetas);

               (3)Susitarimo 42 straipsnio 5 dalyje numatyta, kad Jungtinis komitetas turi priimti savo darbo tvarkos taisykles;

               (4)siekiant užtikrinti veiksmingą Susitarimo įgyvendinimą, Jungtinio komiteto darbo tvarkos taisyklės turėtų būti priimtos kuo greičiau;

               (5)tikslinga nustatyti poziciją, kurios Sąjungos vardu turi būti laikomasi Jungtiniame komitete, nes darbo tvarkos taisyklėmis bus nustatytas Jungtinio komiteto, kuris yra atsakingas už Susitarimo administravimą ir užtikrina tinkamą jo įgyvendinimą, veikimas,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Europos Sąjungos bei jos valstybių narių ir Japonijos strateginės partnerystės susitarimo 42 straipsniu įsteigto Jungtinio komiteto pirmajame posėdyje, dėl jo darbo tvarkos taisyklių priėmimo – pritarti prie šio sprendimo pridėtame Jungtinio komiteto sprendimo projekte išdėstytų Jungtinio komiteto darbo tvarkos taisyklių priėmimui.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Sprendimo Vokietija prieš Tarybą (OIV), C-399/12, ECLI:EU:C:2014:2258, 61–64 punktai.

                     (2)

                        Sprendimo Komisija prieš Tarybą (Kazachstanas), C-244/17, ECLI:EU:C:2018:662, 40 punktas.

                     (3)

                        OL L 216, 2018 8 24, p. 4.

    ---documentbreak---

               EUROPOS KOMISIJA
            Briuselis, 2019 02 22
            COM(2019) 105 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir Japonijos strateginės partnerystės susitarimu įsteigtame Jungtiniame komitete, dėl jo darbo tvarkos taisyklių priėmimo

               PRIEDAS

               ES IR JAPONIJOS STRATEGINĖS PARTNERYSTĖS SUSITARIMU
                  ĮSTEIGTO JUNGTINIO KOMITETO
                  SPRENDIMAS Nr. 1/2019

               0 00 00

               kuriuo priimamos jo darbo tvarkos taisyklės

               JUNGTINIS KOMITETAS,

               atsižvelgdamas į Europos Sąjungos bei jos valstybių narių ir Japonijos strateginės partnerystės susitarimą
                  1
                (toliau – Susitarimas), ypač į jo 42 straipsnį,

               kadangi:

               (1)nuo 2019 m. vasario 1 d. Susitarimo dalys taikomos iki jo įsigaliojimo;

               (2)siekiant užtikrinti veiksmingą Susitarimo taikymą iki jo įsigaliojimo, Jungtinis komitetas turėtų būti įsteigtas kuo greičiau;

               (3)todėl pagal Susitarimo 42 straipsnio 5 dalį Jungtinis komitetas turėtų priimti savo darbo tvarkos taisykles,

               PRIĖMĖ ŠĮ SPRENDIMĄ:

               1.Priimamos priede pateiktos Jungtinio komiteto darbo tvarkos taisyklės.

               2.Sprendimas įsigalios jo priėmimo dieną.

               Pasirašyta …

                     Jungtinio komiteto vardu

                     Bendrapirmininkiai

               Sprendimo Nr. 1/2019 priedas

               Europos Sąjungos bei jos valstybių narių ir Japonijos strateginės partnerystės susitarimas

               Jungtinio komiteto darbo tvarkos taisyklės

               1 straipsnis

               Užduotys ir sudėtis

               1.Jungtinis komitetas atlieka Europos Sąjungos bei jos valstybių narių (toliau – Sąjungos Šalis) ir Japonijos strateginės partnerystės susitarimo (toliau – Susitarimas) 42 straipsnyje numatytas užduotis.

               2.Jungtinį komitetą sudaro Šalių atstovai.

               2 straipsnis

               Pirmininkas

               Jungtiniam komitetui bendrai pirmininkauja Sąjungos ir Japonijos (toliau kartu – Šalys, o atskirai – Šalis) atstovai.

               3 straipsnis

               Posėdžiai

               1.Jungtinis komitetas paprastai posėdžiauja kartą per metus pakaitomis Tokijuje ir Briuselyje bendru sutarimu nustatytą dieną. Be to, jis bendru sutarimu posėdžiauja bet kurios Šalies prašymu.

               2.Paprastai Jungtinis komitetas posėdžius rengia vyresniųjų pareigūnų lygmeniu, jeigu Šalys nenusprendė kitaip.

               4 straipsnis

               Viešumas

               Jeigu Šalys nenusprendė kitaip, Jungtinio komiteto posėdžiai yra uždari.

               5 straipsnis

               Sekretoriai

               Europos išorės veiksmų tarnybos atstovas ir Japonijos užsienio reikalų ministerijos atstovas kartu eina Jungtinio komiteto sekretorių pareigas. Visi Jungtinio komiteto bendrapirmininkių gaunami ir teikiami pranešimai perduodami sekretoriams.

               6 straipsnis

               Dalyviai

               1.Prieš kiekvieną posėdį per sekretorius bendrapirmininkiams pranešama apie planuojamą kiekvienos Šalies delegacijos sudėtį.

               2.Prireikus bendru sutarimu dalyvauti Jungtinio komiteto posėdžiuose stebėtojų teisėmis arba tam, kad pateiktų informacijos konkrečiu klausimu, gali būti kviečiami ekspertai arba atitinkamų kompetentingų subjektų atstovai.

               7 straipsnis

               Posėdžių darbotvarkės

               1.Bendrapirmininkiai parengia preliminarią kiekvieno posėdžio darbotvarkę.

               2.Preliminari darbotvarkė nustatoma ne vėliau kaip likus penkiolikai dienų iki posėdžio pradžios.

               3.Jungtinis komitetas tvirtina galutinę darbotvarkę kiekvieno posėdžio pradžioje. Šalių sprendimu į darbotvarkę gali būti įtraukiama ir kitų klausimų, kurie nebuvo įtraukti į preliminarią darbotvarkę.

               4.Bendrapirmininkiai gali nuspręsti prireikus sutrumpinti 2 dalyje nurodytus terminus.

               8 straipsnis

               Posėdžių protokolai

               1.Sekretoriai kartu parengia kiekvieno posėdžio protokolą kuo greičiau, bet ne vėliau kaip per du mėnesius nuo kiekvieno posėdžio pabaigos, nebent bendru sutarimu nusprendžiama kitaip. Į protokolo projektą paprastai įtraukiama galutinė darbotvarkė ir kiekvieno darbotvarkės punkto diskusijų santrauka.

               2.Šalys raštu patvirtina posėdžio protokolą kuo greičiau, bet ne vėliau kaip per du mėnesius nuo kiekvieno posėdžio pabaigos, nebent bendru sutarimu nusprendžiama kitaip.

               9 straipsnis

               Sprendimai ir rekomendacijos

               1.Vykdydamas Susitarimo 42 straipsnyje nurodytas funkcijas ir užduotis, Jungtinis komitetas prireikus teikia rekomendacijas ir priima sprendimus. Jie vadinami „rekomendacija“ arba „sprendimu“, juose nurodomas serijos numeris, priėmimo data ir apibūdinama tema. Kiekvienoje rekomendacijoje arba sprendime nurodoma jo įsigaliojimo data.

               2.Jungtinis komitetas rekomendacijas teikia ir sprendimus priima bendru sutarimu.

               3.Jungtinis komitetas gali nuspręsti teikti rekomendacijas ir priimti sprendimus taikydamas rašytinę procedūrą, Jungtinio komiteto bendrapirmininkiams pasikeičiant raštais.

               4.Jungtinio komiteto rekomendacijas ir sprendimus bendrapirmininkiai priima raštu.

               5.Kiekviena Šalis gali nuspręsti paskelbti Jungtinio komiteto rekomendacijas ir sprendimus bet kokioje tinkamoje terpėje.

               10 straipsnis

               Išlaidos

               1.Kiekviena Šalis apmoka visas dėl jos dalyvavimo Jungtinio komiteto posėdžiuose patiriamas išlaidas, susijusias su darbuotojų, kelionės bei pragyvenimo išlaidomis ir pašto bei telekomunikacijų išlaidomis.

               2.Posėdžių organizavimo ir dokumentų dauginimo išlaidasapmoka posėdį rengianti Šalis.

               11 straipsnis

               Darbo grupės

               1.Jungtinis komitetas gali nuspręsti įsteigti darbo grupes, kurios padėtų jam atlikti užduotis.

               2.Jungtinis komitetas gali nuspręsti panaikinti bet kurią savo įsteigtą darbo grupę arba nustatyti ar pakeisti jos įgaliojimus.

               3.Darbo grupės po kiekvieno savo posėdžio pateikia ataskaitą Jungtiniam komitetui.

               12 straipsnis

               Darbo tvarkos taisyklių keitimas

               Šalys gali pagal 9 straipsnį iš dalies pakeisti darbo tvarkos taisykles.

                     (1)

                        OL ES L xxx, xx.xx.xxxx, p. x.


               EUROPOS KOMISIJA
            Briuselis, 2019 03 08
            COM(2019) 111 final
            2019/0061(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje Atlanto tunų apsaugos komisijoje, kuriuo panaikinamas Sprendimas 10974/1/14 REV 1

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi 2019–2023 m. Tarptautinės Atlanto tunų apsaugos komisijos (ICCAT) posėdžiuose dėl numatomo išteklių išsaugojimo ir valdymo priemonių priėmimo.

               2.Pasiūlymo aplinkybės

               2.1.Tarptautinė konvencija dėl Atlanto tunų apsaugos

               Tarptautine konvencija dėl Atlanto tunų apsaugos (ICCAT konvencija) siekiama įsteigus ICCAT skatinti bendradarbiavimą išlaikant tokio lygio tunų ir tunams giminingų rūšių žuvų populiacijas, kuriam esant leidžiama mitybos ir kitais tikslais sužvejoti didžiausią galimą tausios žvejybos laimikį. Konvencija įsigaliojo 1969 m. kovo 21 d.

               Sąjunga 1986 m. birželio 9 d. Tarybos sprendimu
                  1
                patvirtino Konvenciją ir yra ICCAT šalis.

               2.2.Tarptautinė Atlanto tunų apsaugos komisija

               ICCAT yra ICCAT konvencija įsteigtas organas, kuris priima privalomus sprendimus („rekomendacijas“) dėl jo kompetencijai priklausančių žvejybos išteklių išsaugojimo ir valdymo. Su tuo susijusios priemonės gali tapti privalomos Sąjungai.

               Sąjunga, kaip ICCAT susitariančioji šalis, turi dalyvavimo teisę ir balsavimo teisę. ICCAT sprendimus priima bendru sutarimu.

               2.3.ICCAT sprendimai

               ICCAT turi įgaliojimus priimti sprendimus dėl jos kompetencijai priklausančių žvejybos išteklių išsaugojimo ir valdymo, kurie susitariančiosioms šalims yra privalomi.

               Pagal ICCAT konvencijos VIII straipsnio 2 dalį rekomendacijos įsigalioja praėjus šešiems mėnesiams po to, kai ICCAT apie jas praneša susitariančiosioms šalims. Rekomendacija neprivaloma susitariančiajai šaliai, kuri pareiškė jai prieštaraujanti ir prieštaravimą patvirtino. Jei prieštaravimui pritaria dauguma susitariančiųjų šalių, rekomendacija neįsigalioja.

               3.Pozicija, kurios turi būti laikomasi Sąjungos vardu

               Pozicija, kurios Sąjungos vardu turi būti laikomasi metiniuose regioninių žvejybos valdymo organizacijų posėdžiuose, šiuo metu nustatoma taikant dviejų pakopų procedūrą. Tarybos sprendimu nustatomi daugiametės Sąjungos pozicijos priėmimo pagrindiniai principai bei gairės, paskui ši pozicija prieš kiekvieną metinį posėdį koreguojama neoficialiais Komisijos dokumentais ir jie aptariami Tarybos darbo grupėje.

               ICCAT atveju šis principas įgyvendintas 2014 m. birželio 20 d. Tarybos sprendimu 10974/1/14 REV 1, kuriuo nustatoma Sąjungos pozicija ICCAT 2014–2018 m. Sprendime nustatyti bendrieji principai ir gairės, tačiau taip pat kiek įmanoma atsižvelgiama į ICCAT ypatumus. Be to, valstybėms narėms pageidaujant, jame nustatyta standartinė kasmetinio Sąjungos pozicijos nustatymo procedūra.

               Sprendime 10974/1/14 REV 1 numatyta Sąjungos poziciją peržiūrėti iki 2019 m. metinio posėdžio. Todėl šiuo pasiūlymu nustatoma Sąjungos pozicija ICCAT 2019–2023 m., taigi pakeičiamas Sprendimas 10974/1/14 REV 1.

               Į Sprendimą 10974/1/14 REV 1 įtraukti naujos bendros žuvininkystės politikos principai ir gairės, nustatyti Europos Parlamento ir Tarybos reglamente (ES) Nr. 1380/2013
                  2
               , atsižvelgiant ir į Komisijos komunikato dėl bendros žuvininkystės politikos išorės aspekto
                  3
                tikslus. Be to, Sąjungos pozicija juo pakoreguota pagal Lisabonos sutartį.

               Atliekant šią su žvejybos poveikiu susijusią peržiūrą atsižvelgiama į Komisijos komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europinė plastikų žiedinėje ekonomikoje strategija“
                  4
               , Sąjungos vyriausiosios įgaliotinės užsienio reikalams ir saugumo politikai ir Komisijos bendrą komunikatą „Tarptautinis vandenynų valdymas. Mūsų vandenynų darnaus valdymo darbotvarkė“
                  5
                ir Tarybos išvadas dėl to bendro komunikato
                  6
               .

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               „Teisinę galią turintys aktai“ apima aktus, kurie turi teisinę galią pagal aptariamą organą reglamentuojančias tarptautinės teisės normas, ir priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  7
               .

               4.1.2.Taikymas aptariamuoju atveju

               ICCAT yra įsteigta susitarimu, būtent ICCAT konvencija.

               Aktai, kuriuos turi priimti ICCAT, yra teisinę galią turintys aktai. Jie turi būti privalomi pagal tarptautinę teisę, remiantis ICCAT konvencijos VIII straipsniu, nes ICCAT rekomendacijomis gali būti papildyti, iš dalies keičiami arba pakeisti galiojančiuose ES teisės aktuose nustatyti įpareigojimai, jos gali labai paveikti tų teisės aktų turinį, be kita ko:

               ·Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai (NNN) žvejybai
                  8
               ;

               ·Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis
                  9
               ;

               ·Europos Parlamento ir Tarybos reglamento (ES) 2017/2403 dėl tvaraus išorės žvejybos laivynų valdymo
                  10
               ;

               ·Europos Parlamento ir Tarybos reglamento (ES) 2016/1627 dėl daugiamečio paprastųjų tunų išteklių rytinėje Atlanto vandenyno dalyje ir Viduržemio jūroje atkūrimo plano, kuriuo panaikinamas Tarybos reglamentas (EB) Nr. 302/2009
                  11
               ;

               ·Tarybos reglamento (EB) Nr. 1936/2001, nustatančio tam tikrų tolimos migracijos žuvų rūšių žvejybos kontrolės priemones
                  12
               ;

               ·Tarybos reglamento (EB) Nr. 520/2007, nustatančio labai migruojančių žuvų rūšių tam tikrų išteklių apsaugos technines priemones ir panaikinančio Reglamentą (EB) Nr. 973/2001
                  13
               , ir

               ·Tarybos reglamento (EB) Nr. 1984/2003, nustatančio prekybos melsvaisiais tunais, durklažuvėmis ir didžiaakiais tunais Bendrijoje statistikos sistemą
                  14
               .

               Numatomais aktais ICCAT konvencijos institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu tuo aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su žuvininkyste. Reglamentas (ES) Nr. 1380/2013 yra teisinis principų, į kuriuos turi būti atsižvelgta šioje pozicijoje, pagrindas.

               Todėl siūlomo sprendimo materialinis teisinis pagrindas yra SESV 43 straipsnio 2 dalis. Šiuo sprendimu turi būti pakeistas Sprendimas 10974/1/14 REV 1, skirtas 2014–2018 m. laikotarpiui.

               4.3.Išvada

               Siūlomo sprendimo teisinis pagrindas turėtų būti SESV 43 straipsnio 2 dalis kartu su SESV 218 straipsnio 9 dalimi.

               2019/0061 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinėje Atlanto tunų apsaugos komisijoje, kuriuo panaikinamas Sprendimas 10974/1/14 REV 1

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)1986 m. birželio 9 d. Tarybos sprendimu
                  15
                Europos bendrija sudarė Tarptautinę konvenciją dėl Atlanto tunų apsaugos (ICCAT konvencija), kuria įsteigta Tarptautinė Atlanto tunų apsaugos komisija (ICCAT);

               (2)ICCAT priima priemones, kuriomis siekiama užtikrinti ilgalaikį žvejybos išteklių išsaugojimą ir tausų jų naudojimą ICCAT konvencijos rajone ir apsaugoti jūrų ekosistemas, kuriose aptinkama tų išteklių. Tokios priemonės gali tapti privalomos Sąjungai;

               (3)Europos Parlamento ir Tarybos reglamente (ES) Nr. 1380/2013
                  16
                nustatyta, kad Sąjunga turi užtikrinti, kad žvejybos ir akvakultūros veikla ilguoju laikotarpiu būtų aplinkosauginiu požiūriu tvari ir būtų valdoma tokiu būdu, kuris dera su tikslais užtikrinti naudą ekonominėje, socialinėje ir užimtumo srityse ir padėti užtikrinti maisto tiekimą. Jame taip pat nustatyta, kad Sąjunga žuvininkystės valdymui turi taikyti atsargumo principą ir siekti užtikrinti, kad gyvieji jūrų biologiniai ištekliai būtų naudojami taip, kad atkurti ir išlaikyti žvejojamų rūšių populiacijų dydžiai viršytų dydžius, kuriais gali būti užtikrintas didžiausias galimas tausios žvejybos laimikis. Be to, tame reglamente nustatyta, kad Sąjunga turi imtis patikimiausiomis turimomis mokslinėmis rekomendacijomis grindžiamų išteklių valdymo ir išsaugojimo priemonių, remti mokslinių žinių ir rekomendacijų plėtojimą, laipsniškai panaikinti žuvų išmetimo į jūrą praktiką ir skatinti taikyti tokius žvejybos metodus, kuriais prisidedama prie selektyvesnės žvejybos ir padedama vengti nepageidaujamos priegaudos bei kiek įmanoma ją sumažinti, taip pat vykdyti žvejybą, kuria daromas mažas poveikis jūrų ekosistemoms ir žvejybos ištekliams. Reglamente (ES) Nr. 1380/2013 taip pat pabrėžta, kad Sąjunga šių tikslų ir principų turi laikytis žuvininkystės išorės santykiuose;

               (4)kaip teigiama Sąjungos vyriausiosios įgaliotinės užsienio reikalams ir saugumo politikai ir Europos Komisijos bendrame komunikate „Tarptautinis vandenynų valdymas. Mūsų vandenynų darnaus valdymo darbotvarkė“
                  17
                ir Tarybos išvadose dėl to bendro komunikato
                  18
               , pagrindinis ES veiksmų šiuose forumuose siekis – skatinti įgyvendinti priemones, kuriomis remiamas ir didinamas regioninių žvejybos valdymo organizacijų veiksmingumas ir prireikus gerinamas jų valdymas;

               (5)Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europinė plastikų žiedinėje ekonomikoje strategija“
                  19
                nurodytos konkrečios priemonės, kurias taikant mažėtų plastiko kiekis ir jūros tarša, taip pat jūroje būtų prarandama ar paliekama mažiau žvejybos įrankių;

               (6)tikslinga nustatyti poziciją, kurios Sąjungos vardu turi būti laikomasi ICCAT posėdžiuose 2019–2023 m., nes ICCAT priimtos išteklių išsaugojimo priemonės bus privalomos Sąjungai ir gali labai paveikti Sąjungos teisės aktų, būtent Tarybos reglamento (EB) Nr. 1005/2008
                  20
               , Tarybos reglamento (EB) Nr. 1224/2009
                  21
               , Europos Parlamento ir Tarybos reglamento (ES) 2017/2403
                  22
               , Europos Parlamento ir Tarybos reglamento (ES) 2016/1627
                  23
               , Tarybos reglamento (EB) Nr. 1936/2001
                  24
               , Tarybos reglamento (EB) Nr. 520/2007
                  25
                ir Tarybos reglamento (EB) Nr. 1984/2003
                  26
               , turinį. Taip yra todėl, kad ICCAT priimtomis rekomendacijomis gali būti papildyti, iš dalies keičiami arba pakeisti galiojančiuose ES teisės aktuose nustatyti įpareigojimai;

               (7)dabartinė pozicija, kurios Sąjungos vardu turi būti laikomasi ICCAT posėdžiuose, yra nustatyta Tarybos sprendimu 10974/1/14 REV 1
                  27
               . Sprendimą 10974/1/14 REV 1 tikslinga panaikinti ir pakeisti nauju sprendimu, skirtu 2019–2023 metų laikotarpiui;

               (8)atsižvelgiant į kintantį ICCAT konvencijos rajono žvejybos išteklių pobūdį ir dėl jo kylantį poreikį Sąjungos pozicijoje atsižvelgti į naujus pokyčius, įskaitant naują mokslinę ir kitą susijusią informaciją, pateiktą prieš ICCAT posėdžius arba per juos, laikantis Europos Sąjungos sutarties (ES sutarties) 13 straipsnio 2 dalyje nustatyto lojalaus Sąjungos institucijų bendradarbiavimo principo, turėtų būti nustatytos 2019–2023 m. taikytinos kasmetinio Sąjungos pozicijos tikslinimo procedūros,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Tarptautinės Atlanto tunų apsaugos komisijos (ICCAT) posėdžiuose, yra išdėstyta I priede.

               2 straipsnis

               Pozicija, kurios Sąjungos vardu turi būti laikomasi ICCAT posėdžiuose, kasmet tikslinama laikantis II priedo.

               3 straipsnis

               I priede nustatytą Sąjungos poziciją įvertina ir prireikus ne vėliau kaip iki 2024 m. metinio ICCAT posėdžio patikslina Taryba, remdamasi Komisijos pasiūlymu.

               4 straipsnis

               2014 m. birželio 20 d. Sprendimas 10974/1/14 REV 1 panaikinamas.

               5 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        1986 m. birželio 9 d. Tarybos sprendimas dėl Bendrijos prisijungimo prie Tarptautinės konvencijos dėl Atlanto tunų apsaugos su pakeitimais, padarytais protokolu prie valstybių Konvencijos dalyvių įgaliotųjų atstovų konferencijos baigiamojo akto, pasirašyto Paryžiuje 1984 m. liepos 10 d. (OL L 162, 1986 6 18, p. 33).

                     (2)

                        Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

                     (3)

                        COM(2011) 424, 2011 7 13.

                     (4)

                        COM(2018) 28 final, 2018 1 16.

                     (5)

                        JOIN(2016) 49 final, 2016 11 10.

                     (6)

                        7348/1/17 REV 1, 2017 3 24.

                     (7)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014: 2258, 61–64 punktai.

                     (8)

                        OL L 286, 2008 10 29, p. 1.

                     (9)

                        OL L 343, 2009 12 22, p. 1.

                     (10)

                        OL L 347, 2017 12 28, p. 81.

                     (11)

                        OL L 252, 2016 9 16, p. 1.

                     (12)

                        OL L 263, 2001 10 3, p. 1.

                     (13)

                        OL L 123, 2007 5 12, p. 3.

                     (14)

                        OL L 295, 2003 11 13, p. 1.

                     (15)

                        1986 m. birželio 9 d. Tarybos sprendimas dėl Bendrijos prisijungimo prie Tarptautinės konvencijos dėl Atlanto tunų apsaugos su pakeitimais, padarytais protokolu prie valstybių Konvencijos dalyvių įgaliotųjų atstovų konferencijos baigiamojo akto, pasirašyto Paryžiuje 1984 m. liepos 10 d. (OL L 162, 1986 6 18, p. 33).

                     (16)

                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

                     (17)

                        JOIN(2016) 49 final, 2016 11 10.

                     (18)

                        7348/1/17 REV 1, 2017 3 24.

                     (19)

                        COM(2018) 28 final, 2018 1 16.

                     (20)

                        Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai (NNN) žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).

                     (21)

                        2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).

                     (22)

                        2017 m. gruodžio 12 d. Europos Parlamento ir Tarybos reglamentas (ES) 2017/2403 dėl tvaraus išorės žvejybos laivynų valdymo, kuriuo panaikinamas Tarybos reglamentas (EB) Nr. 1006/2008 (OL L 347, 2017 12 28, p. 81).

                     (23)

                        2016 m. rugsėjo 14 d. Europos Parlamento ir Tarybos reglamentas (ES) 2016/1627 dėl daugiamečio paprastųjų tunų išteklių rytinėje Atlanto vandenyno dalyje ir Viduržemio jūroje atkūrimo plano, kuriuo panaikinamas Tarybos reglamentas (EB) Nr. 302/2009 (OL L 252, 2016 9 16, p. 1).

                     (24)

                        2001 m. rugsėjo 27 d. Tarybos reglamentas (EB) Nr. 1936/2001, nustatantis tam tikrų tolimos migracijos žuvų rūšių žvejybos kontrolės priemones (OL L 263, 2001 10 3, p. 1).

                     (25)

                        2007 m. gegužės 7 d. Tarybos reglamentas (EB) Nr. 520/2007, nustatantis labai migruojančių žuvų rūšių tam tikrų išteklių apsaugos technines priemones ir panaikinantis Reglamentą (EB) Nr. 973/2001 (OL L 123, 2007 5 12, p. 3).

                     (26)

                        2003 m. balandžio 8 d. Tarybos reglamentas (EB) Nr. 1984/2003, nustatantis prekybos melsvaisiais tunais, durklažuvėmis ir didžiaakiais tunais Bendrijoje statistikos sistemą (OL L 295, 2003 11 13, p. 1).

                     (27)

                        2014 m. birželio 20 d. Tarybos sprendimas dėl pozicijos, kurios Europos Sąjungos vardu turi būti laikomasi Tarptautinėje Atlanto tunų apsaugos komisijoje (ICCAT).

    ---documentbreak---

               EUROPOS KOMISIJA
            Briuselis, 2019 03 08
            COM(2019) 111 final
            PRIEDAI
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Tarptautinėje Atlanto tunų apsaugos komisijoje, kuriuo panaikinamas Sprendimas 10974/1/14 REV 1

               I PRIEDAS

               Pozicija, kurios Sąjungos vardu turi būti laikomasi Tarptautinėje Atlanto tunų apsaugos komisijoje (ICCAT)

               1.PRINCIPAI

               Tarptautinėje Atlanto tunų apsaugos komisijoje Sąjunga:

               a) veikia vadovaudamasi Sąjungos tikslais ir principais, įgyvendinamais vykdant bendrą žuvininkystės politiką, visų pirma taikydama atsargumo principą ir orientuodamasi į Reglamento (ES) Nr. 1380/2013 2 straipsnio 2 dalyje išdėstytus tikslus, susijusius su didžiausiu galimu tausios žvejybos laimikiu, kad paskatintų ekosisteminio žuvininkystės valdymo metodo taikymą, kad būtų vengiama nepageidaujamos priegaudos ir siekiama kiek įmanoma ją sumažinti, kad laipsniškai būtų panaikinta žuvų išmetimo į jūrą praktika ir sumažintas žvejybos veiklos poveikis jūrų ekosistemoms ir jų buveinėms, taip pat skatindama ekonomiškai gyvybingą ir konkurencingą Sąjungos žuvininkystę, kad būtų užtikrinamas tinkamas nuo žvejybos veiklos priklausančių asmenų pragyvenimo lygis ir atsižvelgiama į vartotojų interesus;

               b) siekia, kad į ICCAT priemonių rengimo etapą būtų tinkamai įtraukti suinteresuotieji subjektai, ir užtikrina, kad ICCAT priimamos priemonės atitiktų ICCAT konvenciją;

               c) užtikrina, kad ICCAT priimamos priemonės atitiktų tarptautinę teisę, visų pirma 1982 m. JT jūrų teisės konvencijos, 1995 m. JT susitarimo dėl vienos valstybės ribas viršijančių žuvų išteklių ir toli migruojančių žuvų išteklių išsaugojimo bei valdymo, 1993 m. Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių, taip pat Maisto ir žemės ūkio organizacijos 2009 m. Susitarimo dėl uosto valstybės priemonių nuostatas;

               d) skatina laikytis pozicijų, derančių su to paties rajono regioninių žvejybos valdymo organizacijų (RŽVO) geriausia patirtimi;

               e) siekia suderinamumo ir sąveikos su Sąjungos įgyvendinama politika, kuri yra dvišalių žuvininkystės santykių su trečiosiomis valstybėmis dalis, ir užtikrina derėjimą su kitomis savo politikos sritimis, kaip antai išorės santykių, užimtumo, aplinkos, prekybos, plėtros, mokslinių tyrimų ir inovacijų;

               f)užtikrina, kad būtų laikomasi Sąjungos tarptautinių įsipareigojimų;

               g) laikosi 2012 m. kovo 19 d. Tarybos išvadų dėl Komisijos komunikato dėl bendros žuvininkystės politikos išorės aspekto
                  1
               ;

               h) siekia užtikrinti vienodas sąlygas Sąjungos laivynui Konvencijos rajone remdamasi tais pačiais principais ir standartais, kokie taikomi pagal Sąjungos teisę, ir skatinti vienodą tų principų ir standartų įgyvendinimą;

               i) laikosi Sąjungos vyriausiosios įgaliotinės užsienio reikalams ir saugumo politikai ir Europos Komisijos bendro komunikato „Tarptautinis vandenynų valdymas. Mūsų vandenynų darnaus valdymo darbotvarkė“
                  2
                ir Tarybos išvadų dėl to bendro komunikato
                  3
               , taip pat skatina įgyvendinti priemones, kuriomis remiamas ir didinamas ICCAT efektyvumas ir prireikus gerinamas jos valdymas bei veiksmingumas (visų pirma mokslo, reikalavimų laikymosi, skaidrumo ir sprendimų priėmimo srityse), taip prisidėdama prie visų darnaus vandenynų valdymo aspektų;

               j) skatina geresnį RŽVO ir regioninių jūrų konvencijų koordinavimą ir, jei taikoma, bendradarbiavimą su pasaulinėmis organizacijomis pagal jų įgaliojimus, visų pirma skatina bendradarbiavimą taikant OSPAR konvenciją, Helsinkio komisijoje ir taikant Barselonos konvenciją, kurių susitariančioji šalis yra ir Sąjunga;

               k)skatina koordinavimą ir bendradarbiavimą su kitomis tunų RŽVO bendro intereso klausimais, visų pirma atnaujinant vadinamąjį Kobės procesą, susijusį su tunų RŽVO, ir pradedant jį taikyti visoms RŽVO.

               2.GAIRĖS

               Sąjunga prireikus stengiasi, kad ICCAT imtųsi šių veiksmų:

               a) ICCAT konvencijos rajone nustatytų žvejybos išteklių išsaugojimo ir valdymo priemones, pagrįstas patikimiausiomis turimomis mokslinėmis rekomendacijomis, įskaitant IOTC reguliuojamiems gyviesiems jūrų biologiniams ištekliams taikomus bendrus leidžiamus sužvejoti kiekius (BLSK) ir kvotas arba pastangų reguliavimo priemones, kuriomis, kai įmanoma, iki 2015 m., o palaipsniui didinant – ne vėliau kaip 2020 m. būtų pasiektas arba išlaikytas didžiausią galimą tausios žvejybos laimikį užtikrinantis naudojimo lygis. Prireikus į tas išteklių išsaugojimo ir valdymo priemones įtraukiamos specialiosios peržvejojamiems ištekliams skirtos priemonės, siekiant žvejybos pastangas suderinti su turimomis žvejybos galimybėmis;

               b) nustatytų priemones, padedančias Konvencijos rajone užkirsti kelią neteisėtai, nedeklaruojamai ir nereglamentuojamai (NNN) žvejybai, atgrasyti nuo jos ir ją panaikinti, įskaitant NNN žvejybą vykdančių laivų sąrašo sudarymą;

               c) Konvencijos rajone nustatytų stebėsenos, kontrolės ir priežiūros priemones, kad būtų užtikrintas kontrolės veiksmingumas ir atitiktis ICCAT priimtoms priemonėms;

               d) nustatytų priemones, skirtas neigiamam žvejybos ir akvakultūros poveikiui jūrų biologinei įvairovei ir jūrų ekosistemoms sumažinti, įskaitant priemones, kuriomis siekiama sumažinti jūros taršą ir užkirsti kelią plastiko išmetimui į jūrą bei sumažinti jūroje esančio plastiko poveikį jūrų biologinei įvairovei ir ekosistemoms, taip pat ICCAT konvencijos rajone taikytinas pažeidžiamų jūrų ekosistemų apsaugos priemones, atitinkančias Jungtinių Tautų Generalinės Asamblėjos rezoliucijas, ir priemones, padėsiančias išvengti nepageidaujamos priegaudos (visų pirma, pažeidžiamų jūrų gyvūnų rūšių) bei kiek įmanoma ją sumažinti ir laipsniškai panaikinti žuvų išmetimo į jūrą praktiką;

               e)nustatytų priemones, kuriomis siekiama valdyti žuvų suburiamųjų įrenginių (ŽSĮ) naudojimą, visų pirma pagerinti duomenų rinkimą, tiksliai įvertinti, sekti ir stebėti ŽSĮ naudojimą, sumažinti jų poveikį pažeidžiamiems tunų ištekliams, sušvelninti galimą poveikį tikslinėms ir netikslinėms rūšims, taip pat ekosistemai, ir sumažinti jūroje susidarančių šiukšlių kiekį;

               f)nustatytų priemones, kuriomis siekiama sumažinti paliktų, prarastų ar kitaip į vandenyną išmestų žvejybos įrankių poveikį ir sudaryti tokių įrankių identifikavimo ir ištraukimo sąlygas;

               g) nustatytų priemones, kuriomis siekiama uždrausti žvejybą, kurios vienintelis tikslas – rinkti ryklių pelekus, ir reikalauti, kad visi iškraunami rykliai būtų su visais nepašalintais pelekais;

               h)prireikus rengtų rekomendacijas, kiek tai leidžiama pagal atitinkamus steigiamuosius dokumentus, kuriomis būtų skatinama įgyvendinti Tarptautinės darbo organizacijos konvenciją dėl darbo žvejybos sektoriuje;

               i) nustatytų papildomų techninių priemonių, grindžiamų ICCAT pagalbinių organų ir darbo grupių rekomendacijomis.

               II PRIEDAS

               Kasmetinis pozicijos, kurios Sąjunga turi laikytis

               Tarptautinės Atlanto tunų apsaugos komisijos posėdžiuose, tikslinimas

               Prieš kiekvieną ICCAT komisijos posėdį, sušaukiamą sprendimams, galintiems Sąjungai turėti teisinę galią, priimti, imamasi veiksmų, būtinų siekiant, kad pozicijoje, kuri bus pareikšta Sąjungos vardu, būtų atsižvelgta į Europos Komisijai pateiktą naujausią mokslinę ir kitą susijusią informaciją, laikantis I priede išdėstytų principų ir gairių.

               Šiuo tikslu ir remdamasi ta informacija, Europos Komisija, likus pakankamai laiko iki kiekvieno ICCAT posėdžio, perduoda Tarybai arba jos parengiamiesiems organams rašytinį dokumentą, kuriame išdėstoma išsami informacija apie siūlomą Sąjungos pozicijos patikslinimą, kad būtų apsvarstyti ir patvirtinti pozicijos, kuri bus pareikšta Sąjungos vardu, elementai.

               Jei ICCAT posėdyje, įskaitant rengiamą vietoje, susitarimo pasiekti neįmanoma, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 2016 11 10.

                     (3)

                        7348/1/17 REV 1, 2017 3 24.